આ ફિલ્મના પ્રમોશન માટે જ નહીં પરંતુ એને ભવ્ય રીતે રિલીઝ કરવા માટે પણ યશરાજ બેનર ખાસ પ્રયાસો કરી રહ્યું છે. લેટેસ્ટ રિપોર્ટ્સ અનુસાર આ ફિલ્મ ફક્ત ઇન્ડિયામાં જ પાંચ હજારથી વધુ સ્ક્રીન્સ પર રિલીઝ થશે. જાણીતા ટ્રેડ એક્સપર્ટ તરણ આદર્શે તેમના ટ્વિટર એકાઉન્ટ પર જાણકારી પૂરી પાડી હતી કે, ‘યશરાજ ફિલ્મ્સ દ્વારા આ વખતે ખરેખર લાર્જ સ્કેલ પર કોશિશ. અત્યાર સુધી મળતી માહિતી મુજબ ફિલ્મ ‘ઠગ્ઝ ઓફ હિન્દોસ્તાં' માત્ર ઇન્ડિયામાં જ પાંચ હજારથી વધુ સ્ક્રીન્સ પર રિલીઝ થશે. જેમાંથી હિન્દીમાં 4500-4600 સ્ક્રીન્સ. બાકીના સ્ક્રીન્સ પર તામિલ અને તેલુગુમાં રિલીઝ થશે.